Az egészségbiztosítás szolgáltatásait nem csak Budapesten veheted igénybe, a biztosítóknak az ország teljes területén vannak szerződött partnereik. Tény, hogy nincs minden kisvárosban magánklinika, bizonyos szolgáltatásokért megyeszékhelyre vagy ritkább esetben Budapestre kell utazni. Ettől függetlenül a magánorvosi vizsgálatok jelentős része, amik nem igényelnek speciális műszereket, kiválthatóak egy egészségbiztosítással. Ha már most is magánorvoshoz jársz, akkor könnyen meglehet, hogy a jól bevált orvosod is szerződött partner, és akár egészségbiztosítással is lehetne hozzá menni. Ebben az esetben nem kellene minden egyes vizsgálatért súlyos tízezreket fizetned, elég, ha a biztosítás díját minden hónapban befizeted, a többit a biztosító intézi. Egy egészségbiztosítás kiválasztásánál szempont a területi lefedettség, érdemes tehát a segítségünket kérni, és utánanézünk, hogy a lakóhelyed környékén melyik biztosítónak van a legtöbb szerződött partnere.